Riho Grünthal

Rihas Manivaldas Vilemas Griuntalas (, g. 1964 m. gegužės 22 d. Helsinkis, Suomija) – Suomijos finougristas.

Mokslinė karjera 
Nuo 1983 m. rudens semestro R. Griuntalas studijavo finougristiką ir Baltijos finų kalbas Helsinkio universitete. 1990 m. įgijo filosofijos magistro, 1996 m. – licenciato, o 2003 m. – daktaro laipsnį. Nuo 2005 m. R. Griuntalas yra Baltijos finų kalbų profesorius Helsinkio universitete.

R. Griuntalas metus studijavo Budapešte ir yra aplankęs, pavyzdžiui, Marių ir Mordvijos respublikas. Be to, jis yra atlikęs vepsų kalbos lauko tyrimus. Pagrindinės jo tyrimų sritys – mažosios Baltijos finų kalbos, visų pirma vepsų kalba, taip pat finougrų etimologija ir kalbų tipologija.

R. Griuntalas yra Finougrų draugijos vadovas ir Tarptautinio finougristikos kongreso komiteto (ICFUC) narys.

1987–1990 m. R. Griuntalas buvo vienas iš daugiakalbio žurnalo „Estonia“ (ISSN 0930-8792) redaktorių.

2007 m. buvo išrinktas Suomijos mokslų akademijos nariu.

R. Griuntalo senelis iš tėvo pusės buvo estų poetas ir kalbininkas Vilemas Griuntalas ().

Pripažinimas 
 IV klasės Marijos žemės kryžiaus ordinas (2011)
 Tartu universiteto garbės daktaras (2019)

Bibliografija 
 R. Griuntalo bibliografija

Išnašos 

Suomijos kalbininkai